Viorel Hrebenciuc a declarat la ieșirea din arest că NU există niciun prejudiciu în dosarul său.

"Trebuie să fac o precizare pentru că văd că toată presa a preluat o informație potrivit căreia eu aș fi prejudiciat statul român cu 300 milioane de euro. Nu există niciun prejudiciu, nici măcar un ban pentru statul român. În rechizitoriu apare o declarație a RomSilva care spune că nu a fost păgubită în niciun fel. Nu există niciun prejudiciu, despre ce vorbim !?!", și-a încheiat fostul lider PSD declarația.

CITEȘTE ȘI: Viorel Hrebenciuc va fi cercetat în arest la domiciliu

Întrebat de presă dacă și fiul său este amestecat în dosar, Viorel Hrebenciuc a negat.

"Voi fi trimis în judecată, îmi voi susține nevinovăția, dar să știți că fiul meu nu are nicio vină în acest dosar și nu e implicat în niciun fel", a explicat Hrebenciuc.

Printre altele a declarat că nu se teme pentru că în ultimele luni a fost plimbat prin mai multe penitenciare. La un moment dat, în timp ce enumera închisorile, a spus în loc de penitenciarul Codlea - Coldea.

CITEȘTE ȘI: Află motivele pentru care Viorel Hrebenciuc îl toarnă pe Geoană

Potrivit anchetatorilor, Viorel Hrebenciuc, Ioan Adam, Paltin Gheorghe Sturdza şi Dan Costin Bengescu sunt acuzaţi de constituirea unui grup infracţional prin care urmăreau să obţină venituri prin cumpărare de influenţă sau folosirea funcţiilor. Dosarul vizează retrocedarea a peste 43.000 de hectare de pădure în judeţul Bacău, în baza unor decizii ilegale ale unor judecători, cu implicarea unor parlamentari, pentru obţinerea ilegală a unor sume mari de bani.